מפקד תחנת אשקלון מצדיע מחוץ לבית האבות "נווה אביב"
מפקד תחנת אשקלון, סנ"צ משה לוי, התייצב היום כמה רגעים לפני הצפירה של יום הזיכרון לשואה ולגבורה מול בית הדיור המוגן "נווה אביב" שבאשקלון.
"דיירי נווה אביב, אנו שוטרי תחנת אשקלון, מרחב לכיש וצבא ההגנה לישראל, מצדיעים לכם שורדי השואה ואזרחים ותיקים", קרא סנ"צ לוי במערכת הכריזה המשטרתית, "אנו מוקירים את תרומתכם לעם ולמדינה, אנו מאחלים לכם בריאות ומחבקים אתכם בתקופה קשה זאת. נעמוד כאן איתכם בצפירה לזכר ששת המיליונים שנספו בשואה".
מצדיעים לקשישים בבית האבות "נאות אבי"
לאחר שדבריו תורגמו גם לשפה הרוסית, נשמעה הצפירה והשוטרים עמדו והצדיעו לקשישים שעמדו במרפסות וצפו בהם.
במשטרה אומרים כי זה נעשה לאור המצב כיום שבו הקשישים והזקנים הם האוכלוסייה שנמצאת בסיכון גבוה, "אז לקראת יום השואה מצאנו צורך להזדהות איתם ולבוא אליהם פיזית ולהצדיע להם", אמרו שם.
מפקד התחנה הגיע כאמור ל"נווה אביב" אך שוטרים וקצינים אחרים ביצעו את אותה המחווה מול בתי אבות אחרים בעיר וריגשו את הקשישים שצפו בהם. "זה היה מאוד חשוב להזדהות עם הקשישים שיש בהם המון ניצולי שואה", אמרו במשטרה.
השוטרים מצדיעים בבית האבות "אחוזת הורים"